Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta kahdennenkymmenennenkolmannen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavat aineet - c/m/r) /* KOM/2002/0768 lopull. - COD 2001/0110 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta kahdennenkymmenennenkolmannen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavat aineet - c/m/r) 2001/0110 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta kahdennenkymmenennenkolmannen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavat aineet - c/m/r) 1. Menettelyn vaiheet - Komissio hyväksyi edellä mainitun ehdotuksen [KOM(2001) 256 lopullinen] 14. toukokuuta 2001, minkä jälkeen se toimitettiin neuvostolle ja Euroopan parlamentille. - Euroopan talous- ja sosiaalikomitea antoi lausuntonsa 12. syyskuuta 2001. - Euroopan parlamentti hyväksyi ehdotuksen tarkistuksin ensimmäisessä käsittelyssä 5. helmikuuta 2002. - Komissio hylkäsi Euroopan parlamentin tarkistukset. - Neuvosto vahvisti yhteisen kantansa 3. kesäkuuta 2002. - Euroopan parlamentti hyväksyi ehdotuksen tarkistuksen kanssa toisessa käsittelyssä 10. lokakuuta 2002. 2. Direktiivin tarkoitus Ehdotuksella, joka perustuu EY:n perustamissopimuksen 95 artiklaan, on kaksi tarkoitusta: - sisämarkkinoiden säilyttäminen ottamalla käyttöön yhdenmukaistetut määräykset sellaisten aineiden ja valmisteiden markkinoille saattamisesta ja käytöstä, jotka on luokiteltu syöpää tai perimän muutoksia aiheuttaviksi tai lisääntymiselle vaarallisiksi; - terveyden ja ympäristön korkeatasoisen suojan varmistaminen kieltämällä kansalaisten käyttöön tarkoitettujen sellaisten aineiden ja valmisteiden markkinoille saattaminen ja käyttö, jotka on luokiteltu syöpää tai perimän muutoksia aiheuttaviksi tai lisääntymiselle vaarallisiksi. 3. KOMISSION LAUSUNTO EUROOPAN PARLAMENTIN EHDOTTAMASTA TARKISTUKSESTA 3.1. Yhteenveto komissio lausunnosta Komissio ei voi hyväksyä Euroopan parlamentin ehdottamaa tarkistusta. 3.2. Tarkistus Euroopan parlamentti ehdotti, että "komission olisi annettava mahdollisimman pian ehdotus, jolla kielletään näitä aineita sisältävien tuotteiden käyttö, jos on olemassa tieteellistä näyttöä siitä, että näitä aineita vapautuu näistä tuotteista, mikä johtaa suuren yleisön altistumiseen". Nykyiset direktiivin 76/769/ETY liitteen I kohtiin 29, 30 ja 31 liittyvät rajoitukset sekä komission ehdotus direktiivin 76/769/ETY muuttamiseksi kahdennenkymmenennenkolmannen kerran kattavat aineet ja valmisteet. Sisällyttämällä ehdotuksen soveltamisalaan sekä aineet että valmisteet katetaan tilanteet, jotka todennäköisemmin johtavat kuluttajien alistumiseen c/m/r-aineille. Esimerkkejä kuluttajien käyttämistä valmisteista ovat liimat, pesuaineet ja kotitalouksissa käytettävät puhdistusaineet. On ilmeistä, että tuotteisiin sisältyvät CMR-aineet aiheuttavat pienemmän riskin kuin valmisteissa olevat CMR-aineet. Siksi komissio on sitä mieltä, että riskinarviointimenettelyn on oltava keskeinen ja välttämätön perusta CMR-aineiden rajoittamiselle tuotteissa. Vaarallisten aineiden riskien vähentämisessä yleensä komissio haluaisi kiinnittää huomion uuden kemikaaleja koskevan strategian mukanaan tuomiin tärkeisiin muutoksiin. Niiden avulla saavutetaan tavoitteet, joihin ehdotetulla tarkistuksella pyritään. Yksi muutoksista on 30 000 aineen rekisteröinti menettelyllä, jossa teollisuuden on määrä toimittaa aineista tietoja, mukaan luettuina alustavat riskinarvioinnit jokaisesta aineesta. Lisäksi erityisiä riskejä sisältäviin aineisiin, kuten c/m/r-aineisiin, sovellettava lupamenettely käsittää tiukempia vaatimuksia. Ehdotusten valmistelu on pitkällä, ja ne esitetään piakkoin neuvostolle ja parlamentille. 4. Päätelmät Edellä esitetyt seikat huomioon ottaen komissio antaa kielteisen lausunnon tarkistuksesta.